Boeing C-17 Globemaster III

C-17 Globemaster III on alun perin McDonnell Douglasin kehittämä ja nykyään Boeingin valmistama strateginen sotilaskuljetuskone. Koneella operoivat Yhdysvaltain ilmavoimat, Yhdistyneen kuningaskunnan ilmavoimat, Australian kuninkaalliset ilmavoimat, Kanadan ilmavoimat, Yhdistyneet arabiemiirikunnat, Qatarin ilmavoimat ja Heavy Airlift Wing.

Tehtävät 
C-17 Globemaster III on Yhdysvaltain ja useiden länsimaiden ilmavoimien rahtikonetyyppi. Se pystyy joukkojen ja kaikentyyppisen rahdin nopeaan kuljettamiseen tukikohtiin tai suoraan kohdealueelle. Kone pystyy joukkojen ja rahdin kuljetuksiin ja/tai pudottamiseen suoraan sotatoimialueelle. C-17-koneita käyttävien joukkojen joustavuus ja suorituskyky parantaa Yhdysvaltain maailmanlaajuista liikkumiskykyä.  

C-17 on käytetty toimittamaan sotilastarvikkeita ja humanitaarista apua Enduring Freedom –operaation yhteydessä Afganistanissa sekä Iraq Freedom–operaation yhteydessä Irakissa. 26. maaliskuuta 2003 viisitoista USAF C-17:ää pudotti yöpudotuksena 1 000 laskuvarjojääkäriä Bashuriin Irakiin pohjoisen rintaman avaamiseksi Irakia vastaan.

17. marraskuuta 2013 Yhdysvaltain ilmavoimien C-17 evakuoi yli 670 Taclobanin kaupungin asukasta Filippiineillä hirmumyrsky Haiyanin tieltä. Myös Yhdistyneen kuningaskunan ilmavoimien (RAF) C-17 osallistui avustusoperaatioihin alueella.

16. elokuuta vuonna 2021 Yhdysvaltain ilmavoimien C-17 kone evakuoi 640 afganistalaista Kabulista Taleban-joukkojen tieltä.

Suomi on mukana kahdentoista maan ryhmässä (Strategic Airlift Capability), joka on hankkinut kolme C-17-sotilaskuljetuskonetta yhteiskäyttöön. Mukana ovat Nato-jäsenistä Norja, Yhdysvallat, Unkari, Viro, Liettua, Alankomaat, Puola, Slovenia, Bulgaria ja Romania. Suomen lisäksi Naton rauhankumppanuusohjelman jäsenistä mukana on Ruotsi. Ensimmäinen koneista luovutettiin heinäkuussa 2009, toinen syyskuussa ja kolmas lokakuussa 2009. Koneita operoi SAC:n operatiivinen yksikkö Heavy Airlift Wing ja ne on sijoitettu Pápan lentotukikohtaan Länsi-Unkariin.

Ominaisuudet 
C-17:n voimanlähteenä on neljä työntövoiman kääntimillä eli suihkujarruilla varustettua F117-PW-100 (Pratt & Whitney PW2040) ohivirtausmoottoria. Jokainen moottori tuottaa 180 kN työntövoiman. 

Kone vaatii vain kolmen hengen miehistön. Se voi kuljettaa 70 tonnia painavan M1 Abrams -panssarivaunun. Maksimikuljetuskapasiteetti C-17:llä on 77 500 kg. Lentokorkeus 28 000 jalkaa (8 500 m), lentomatka 2 400 meripeninkulmaa (4 400 km). Lentonopeus 450 solmua (833 km/h) (0.74Mach). C-17 tarvitsee operoidakseen vähintään 900 m pitkän ja 27 m leveän kiitotien.

Tekniset tiedot 
 Miehistö: 3
 Siipien kärkiväli: 51,75 m
 Pituus: 53 m
 Korkeus: 16,8 m
 Siipipinta-ala: 353 m²
 Suurin lentoonlähtöpaino: 265 500 kg
 Rahtikapasiteetti: 77 500 kg 
 Hinta: 191 miljoonaa US$

Suorituskyky 
 Huippunopeus: 830 km/h
 Matkalentonopeus: 722 km/h
 Lakikorkeus: 13 700 m
 Lentomatka: 4 400 km

Operoivat C-17 Koneet

Yhdysvaltain koneet 

Altus AFB
97th Air Mobility Wing
58th Airlift Squadron
Charleston AFB
315th Airlift Wing
300th Airlift Squadron
317th Airlift Squadron
701st Airlift Squadron
437th Airlift Wing
14th Airlift Squadron
15th Airlift Squadron
16th Airlift Squadron
17th Airlift Squadron
Hickam AFB
15th Airlift Wing
March ARB
452d Air Mobility Wing
452d Operations Group
452d Aeromedical Evacuation Squadron
729th Airlift Squadron
4th Air Force
McChord AFB
62nd Airlift Wing
4th Airlift Squadron
7th Airlift Squadron
8th Airlift Squadron
10th Airlift Squadron
446th Airlift Wing
97th Airlift Squadron
313th Airlift Squadron
728th Airlift Squadron
McGuire AFB
6th Airlift Squadron
Allen C. Thompson Field ANGB
172nd Airlift Wing
183rd Airlift Squadron

Yhdistyneen kuningaskunnan ilmavoimat 
RAF Brize Norton
No. 99 Squadron

Royal Australian Air Force  
 No. 36 Squadron, RAAF Base Amberley.

Katso myös 
Lockheed C-5 Galaxy

Lähteet

Aiheesta muualla 

Air Forcen sivulla
airforce-technologyn sivuilla
fas.orgin sivuilla
 
Yhdysvaltalaiset kuljetuskoneet
1990-luvun kuljetuskoneet
C-17 Globemaster III